વડાપ્રધાન નરેન્દ્ર મોદીએ સંયુક્ત રાષ્ટ્રમાં યોગનું મહત્વ જણાવ્યું અને યોગને વૈશ્વિક ફલક પર ઉજવવાની ભલામણ કરી. સંયુક્ત રાષ્ટ્રે 21 જૂનને આંતરરાષ્ટ્રીય યોગ દિવસ તરીકે ઉજવવાનું નક્કી કર્યું, જેને યુએનના 177 દેશોની તેને માન્યતા પ્રાપ્ત થઇ હતી. વિશ્વભરમાં આંતરરાષ્ટ્રીય યોગ દિવસ 21 જૂનના રોજ ધામધૂમથી ઊજવાઇ ગયો. યોગ એક પ્રાચીન કળા છે જેમાં શરીર, મન અને આત્માને એક સાથે લાવવાનું કામ કરવામાં આવે છે. યોગને માત્ર મોટેરાઓ જ નહીં પરંતુ બાળકો પણ સરળતાથી કરી શકે છે, જે આખા વિશ્વના યોગપ્રીય લોકોએ સાબિત કરી બતાવ્યું છે.